Flokkur : Gott að vita - Félagsmenn Sameykis eingöngu Langar þig að hekla teppi ? Þá er þetta klárlega námskeiðið fyrir þig . „ Teppahekl er í miklu uppáhaldi hjá mér , það fyrsta sem ég lærði sjálf að hekla var teppi og þekki því vel sjálf hvað teppi eru þægileg byrjendaverkefni . “ Segir Elín leiðbeinandi á námskeiðinu . Þátttakendur fá 5 uppskriftir af teppum og heklaðar eru prufur , líklegast nær enginn þó að hekla eftir öllum uppskriftum á námskeiðinu sjálfu . Gott er að taka með sér garnafganga og heklunál sem hæfir , einnig er hægt að kaupa sér garn á staðnum og heklunál . Dagsetning : Fimmtudagur 20. febrúar Staður : Handverkskúnst , Hraunbær 102a , 110 Reykjavík Leiðbeinandi : Elín Guðrúnardóttir er heklari í húð og hár og tekur heklið með hvert sem hún fer . Elín hefur haldið námskeið síðan 2012 og kennt ótal mörgum að hekla . Hún trúir ekki að það sé nein rétt eða röng leið til þess að halda á heklunál eða hekla , það eina sem skiptir máli að skapa og hafa gaman .